钦定古今图书集成/方舆汇编/职方典/第1297卷 > 《岭表赋》晋·谢灵运
## 钦定古今图书集成/方舆汇编/职方典/第1297卷 > 《岭表赋》晋·谢灵运

若乃长山款跨，外内乖隔，下无伏流，上无夷迹。“麇鹿
望冈而旋归，鸿雁睹峰而返翮。既陟麓而践坂，遂升
降于山畔。顾后路之倾𪩘，眺前磴之绝岸。看朝云之
抱岫，听夕流之注涧。”罗列碁布，怪谲横越。非山非阜，
如楼如阙。班采类绣，明白若月。萝蔓绝攀，苔衣流滑。